Wees romanties met ’n kersligete vir twee #Valentynsdag | SARIE
FOTO Donna Lewis | SARIE KOS April / Mei 2015	Verwante Artikels
Wees romanties met ’n kersligete vir twee #Valentynsdag
Wees romanties met ’n kersligete vir twee #Valentynsdag	deur SARIE.com-span
’n Kersligete bly ’n wen-idee wanneer dit kom by Valentynsdag-planne. Kook vir die spesiale persoon in jou lewe ’n heerlike driegangmaaltyd of besoek ’n romantiese restaurant.
Beplanning en voorbereiding: ♥ ♥ ♥
Kruiehoender met aspersies
Warm looppoeding (sjokolade-fondant)
Die SARIE-span het spesiaal dié uitdruk-kaarte ontwerp om op jou Valentynsdag-afspraak te gebruik. Laai die PDF by die skakel af of stoor hierdie foto op jou selfoon, tablet of rekenaar en volg die instruksies op elke kaart.
SARIE Romantiese Ete Uitdruk: Uitnodiging en Spyskaart
SARIE Romantiese Ete Uitdruk: In-ruil koepons
Klik HIER en stoor die uitnodiging en spyskaart in PDF-formaat
Klik HIER en stoor die in-ruil koepons in PDF-formaat
Skep ’n elegante gedefinieerde voorkoms deur jou wenkbroue en lippe die fokuspunt van jou voorkoms te maak. Kam jou wenkbroue en vul elkeen liggies in met ’n wenkbrou-potlood. Wend ’n poeieronderlaag met ’n mat-afwerking aan om ’n foutlose gelaat te skep. Nou is nog net ’n verleidelike helderrooi lipstiffie nodig.
’n Gedefinieerde grimeervoorkoms is treffend en verleidelik
’n Stywe bolla met al jou hare in plek is ideaal vir ’n deftiger geleentheid FOTO: Instagram (@lclaurenconrad)
Dra jou hare in ’n hoë bolla vir ’n sjiek haarvoorkoms. Maak jou hare by jou haarkroontjie in ’n hoë poniestert vas. Deel jou poniestert in twee gelyke stringe en draai die dele om jou vingers. Gebruik al twee jou hande om dit in dieselfde rigting te draai. Draai dan die twee gedraaide haarseksies om jou haarrekkie in teenoorgestelde rigtings van mekaar om ’n bolla te vorm. Maak seker elke gedraaide haarseksie is eweredig om jou haarrekkie gedraai en steek jou bolla vas met haarknippies en spuit met haarsproei. Vir ’n meer informele, gemaklike voorkoms kan jy bietjie hare uittrek en jou bolla losserig vasmaak, terwyl ’n stywe bolla met al jou hare in plek ideaal is vir ’n deftiger geleentheid.
Kyk ook na dié afspraak-idees vir Valentynsdag
Nog in Inspirasie